Държавен вестник, бр. 64, 2010 г., стр. 51

БРОЙ  64	
Д Ъ Р Ж А В Е Н  В Е С Т Н И К 	
СТР.  51  
който ръководи, да общува безконфликтно и 
да решава проблемни ситуации, възникнали в 
процеса на работа.
В химическите производства част от производ­
ствените задачи се извършват чрез компютърни 
програми, което изисква от химик-технолога 
отлично познаване на етапите на технологичните 
процеси и режимите на работата. 
Химик-технологът трябва да разбира и да ин­
терпретира резултатите от химичните анализи, да 
разбира функционирането на уредите, използвани 
за провеждане на анализите. Той проверява вер­
ността на резултатите и прави отчет за анализите.
Сложността на операциите, които извършва 
химик-технологът, зависи от спецификата на 
производствените процеси. Производствените 
процеси в химическата индустрия обикновено са 
непрекъснати, което определя в голяма степен 
спецификата на неговата работа. Оттук произтича 
едно от изискванията за неговата успешна рабо­
та – да знае как да реагира в критична ситуация 
с цел отстраняване на възникнал проблем и 
свеждане до минимум на загубите и опасностите 
от тази ситуация. Реалните производствени усло­
вия налагат химик-технологът да може да заема 
няколко работни места в дадено химично произ­
водство, да може да се адаптира при промяна на 
технологичните процеси, при въвеждане на нова 
техника. Това изисква нагласа за надграждане на 
знания и умения, за самостоятелно усвояване на 
нови компетенции, необходими за променящите 
се условия на труд.
Успешната работа на химик-технолога изисква 
да притежава професионални компетенции за 
опазване на околната среда – при провеждане 
на производствените процеси и пречистване на 
отпадни води, газове и твърди вещества. Умението 
да поема отговорност и да ръководи работата на 
екип е важно изискване в условията на работна 
среда, свързана с рискови фактори – високи тем­
ператури, токсични вещества, високо налягане и 
др. Като част от работния екип трябва да създава 
добри работни взаимоотношения, да бъде коректен 
и лоялен към фирмата.
При изпълнение на своите задължения е из­
ложен на вредни влияния, което налага изпол­
зването на защитно облекло и екипировка, като 
безопасни обувки, защитни очила, ръкавици, 
каска, шлемофони, шумозаглушители и др. По 
време на работа трябва да е отговорен за своето 
здраве и безопасност, за безопасността на своите 
колеги и за опазване на околната среда.
2.2. Възможности за продължаване на профе­
сионалното обучение.
Придобилият трета степен на професионална 
квалификация по специалност от професията 
„Химик-технолог“ може да се обучава по друга 
специалност, като обучението му по общата за­
дължителна професионална подготовка – единна 
за всички професионални направления, и отрас­
ловата задължителна професионална подготов­
ка – единна за професиите от професионално 
направление „Химични продукти и технологии“, 
както и част от специфичната за професията 
подготовка се зачита.
Обучение по професии с придобиване на 
трета степен на професионална квалифика­
ция – „Биотехнолог“, „Лаборант“, „Еколог“ или 
„Технолог в силикатните производства“, може 
да се осъществи след конкретизиране (от обуча­
ващата институция) на разликите в отрасловата 
и специфичната задължителна професионална 
подготовка и осигуряване на възможности за 
нейното допълнително усвояване.
2.3. Възможности за професионална реали­
зация съгласно Националната класификация на 
професиите и длъжностите (НКПД) в Репуб­
лика България, утвърдена със Заповед № 742 
от 27.12.2005 г., Заповед № 416 от 08.06.2006 г., 
Заповед № 884 от 07.11.2006 г., Заповед № 969 от 
28.12.2007 г., Заповед № 01/1114 от 30.12.2008 г. на 
министъра на труда и социалната политика – ли­
цата, придобили трета степен на професионална 
квалификация по специалност на професията 
„Химик-технолог“, могат да заемат съответните 
за специалността длъжности: 3116-3001 Технолог, 
биотехнологичен синтез; 3116-3002 Технолог, 
технология на полимерните медицински изде­
лия; 3116-3005 Технолог, кожарско и кожухарско 
производство; 3116-3006 Технолог, нефт; 3116-3007 
Технолог, нефтохимичен синтез; 3116-3008 Техно­
лог, особено чисти вещества; 3116-3009 Технолог, 
оценител; 3116-3010 Технолог, преработване на нефт 
и газ; 3116-3011 Технолог, продукти от природен 
газ и тяхното разпространение; 3116-3012 Технолог, 
производство на минерални торове, киселини, 
основи и соли; 3116-3014 Технолог, технология на 
каучука; 3116-3015 Технолог, технология на опаз­
ване и почистване на водите и въздуха; 3116-3016 
Технолог, технология на пластмасите; 3116-3017 
Технолог, технология на свързващите вещества; 
3116-3020 Технолог, технология на филмообразу­
ващи полимерни вещества и лепила; 3116-3021 
Технолог, фин органичен синтез; 3116-3022 Техно­
лог, химик; 3116-3023 Технолог, химични влакна; 
3116-3024 Технолог, химични процеси; 3116-3025 
Технолог, целулоза, хартия и картон; 3116-3026 
Технолог, технология на полимерите, както и 
други длъжности, включени при актуализиране 
на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления.
След завършване на обучението обучаваният 
трябва да:
· познава и спазва правилата за здравословен 
и безопасен труд;
· използва информационни и комуникационни 
технологии;
· работи успешно в екип и да осъществява 
ефективна комуникация с колегите си;
· ръководи и поема отговорност за работата 
на група хора/екип;
· демонстрира предприемачески идеи, подходи 
и умения;
· притежава необходимите икономически 
знания;
· познава трудовото законодателство, опреде­
лящо неговия статут, права и задължения;